|  |  |
| --- | --- |
| **Az előterjesztés tárgya:** | **8./Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet módosítása és átfogó felülvizsgálata** |
| **A napirend előterjesztője:** | Tollárné Tóth Tímea polgármester |
| **Az előterjesztést készítette:** | dr. Faragó-Szabó Melitta jegyző |
| **Törvényességi ellenőrzést végezte:** | Gersei István aljegyző |
| **Döntéshozatal módja:*** **rendelet**
* **határozat**
 | * minősített többséggel
* egyszerű többséggel
 |
| **Melléklet:** | 1. Előzetes hatásvizsgálati lap,
2. rendelet-tervezet
3. indokolás
 |

**Tisztelt Képviselő-testület!**

Az önkormányzati működés legfőbb kereteit Magyarország helyi önkormányzatairól szóló 2011. évi CLXXIX. törvény (továbbiakban: Mötv.)jelöli ki, míg a részletes szabályokat a képviselő-testület a szervezeti és működési szabályzatában állapítja meg.

Az Mötv. 43. § (3) bekezdése alapján a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét.

Az önkormányzat szervezeti és működési szabályzatáról szóló 4/2024. (IV. 30.) önkormányzati rendelet (a továbbiakban: szervezeti és működési szabályzat) 2024. május 1. napjától van hatályban.

Az Mötv. 57. § (1) bekezdése alapján a képviselő-testület **szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait.** Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.

 A szervezeti és működési szabályzat 36. § (1) bekezdése alapján a képviselő-testület állandó bizottsága az Ügyrendi Bizottság, amelynek létszáma 3 fő. A bizottság tagjainak felsorolását a [6. melléklet](https://or.njt.hu/eli/432195/r/2024/4#ME6) tartalmazza.

Az Ügyrendi Bizottság az alábbi feladatokat látja el:

* az önkormányzati képviselők vagyonnyilatkozat tételének nyilvántartásba vételével és ellenőrzésével kapcsolatos törvényben meghatározott feladatot.
* a képviselők összeférhetetlenségének vizsgálatával kapcsolatos feladatokat.
* a titkos szavazás törvényes feltételeinek biztosításával kapcsolatos feladatokat és a szavazatszámlálást.

**Amennyiben a képviselő-testület módosítani kíván a bizottsági struktúrán, abban az esetben a szervezeti és működési szabályzat módosítását a bizottság tagjainak megválasztása előtt ki kell hirdetni**. Ebben az esetben a jogalkotásról szóló 2010. évi CXXX. törvény 7. § (2) bekezdése alapján lehetséges a kihirdetés napján történő hatályba léptetés. Ebben az esetben a hatálybalépés időpontját órában kell meghatározni, mely nem előzheti meg a kihirdetés időpontját. Erre az alakuló ülésen, a bizottság tagjainak megválasztása előtt kell, hogy sor kerüljön.

**Álláspontom szerint a bizottsági struktúra megfelelő, azon változtatni nem szükséges.** **Így a bizottsági tagok megválasztása előtt nem kell módosítani a szervezeti és működési szabályzatot.**

A bizottsági tagok megválasztása után azonban az új tagok nevét szükséges átvezetni a rendeleten, illetve a polgármesteri tisztség betöltésének módját főállásúra kell változtatni, mivel a jelenleg hatályos szmsz-ben az szerepel, hogy a polgármester megbízatását társadalmi megbízatásában látja el.

Amennyiben a szervezeti és működési szabályzat egyéb rendelkezésein is módosítani kíván a testület, a szervezeti és működési szabályzat átfogó felülvizsgálata után lesz lehetőség a soron következő testületi ülésen.

Javaslom, hogy a képviselő-testület az szmsz előterjesztésben szereplő változtatásait fogadja el és kérje fel a jegyzőt, hogy a szervezeti és működési szabályzat átfogó felülvizsgálatát végezze el és a soron következő képviselő-testületi ülésen terjessz be a képviselő-testület elé.

**Határozati javaslat**

Miháld Község Önkormányzata Képviselő-testülete felkéri a jegyzőt, hogy az önkormányzat szervezeti és működési szabályzatáról szóló 4/2024. (IV. 30.) önkormányzati rendelet átfogó felülvizsgálatáról gondoskodjon.

Határidő: soron következő testületi ülés időpontja

Felelős: dr. Faragó-Szabó Melitta jegyző